James Kari

James M. Kari (født 21. oktober 1944) er en amerikansk språkforsker og emeritus som har arbeidet i Alaska Native Language Center ved University of Alaska Fairbanks (UAF). Hans spesialfelt er na-dené-språk, deriblant athabaskiske språk i Alaska. I de siste 45 årene har han foretatt et omfattende arbeid på språkene ahtna, dena'ina, koyukon, deg hi'tan, holikachuk, tanana, tanacross, øvre tanana og babine-witsuwit'en.

Kari arbeidet ved UAF fra 1973 til 1997, og fortsetter å arbeide med en rekke språkprosjekter blant Alaskas urfolk. Han har forfattet eller redigert mer enn 200 publikasjoner, deriblant mer enn 4000 sider med tospråklige tekster i syv na-dené-språk. Han er den mest profilerte bidragsyter til Alaska Native Language Archive med mer enn 1000 bidrag per 2019.

Referanser

Personer fra Alaska
Lingvister fra USA
Lingvister av Na-dené-språk
Sakprosaforfattere